projecte-aina/catalan_government_crawling huggingface dataset:
DIXIT Centre de Documentació de Serveis Socials utilitza diferents canals de difusió i diverses modalitats de subscripció per informar-te de les activitats que organitza i dels productes documentals i informatius que elabora.
Els membres del Club DIXIT reben setmanalment informació de primera mà sobre les conferències i els actes que tenen lloc als centres DIXIT de Barcelona, Girona, Vic, Lleida o Tarragona, així com sobre els nous productes documentals que elaborem.
Et pots fer del club emplenant aquest formulari.
El butlletí electrònic DIXIT del Departament de Treball, Afers Socials i Famílies informa quinzenalment als professionals especialitzats en l'àmbit d'afers socials sobre les últimes novetats del sector i ofereix notícies útils per a la seva activitat laboral.
Inclou des de lectures recomanades, fins a l'oferta formativa.
DIXIT ofereix un servei d'enviament automàtic de titulars de notícies.
El sistema RSS (Really Simple Syndication) permet un accés instantani als continguts cada vegada que s'actualitzen.
En el cas que disposis d'un programa per la seva lectura, només has d'escollir la tipologia d'informació o àmbit temàtic que t'interessa fent clic sobre la icona i automàticament rebràs les actualitzacions d'aquests continguts.
A la pàgina de Facebook de DIXIT hi trobaràs les actualitzacions sobre conferències i productes documentals i informatius que organitzem i elaborem periòdicament.
Fes un "m'agrada" i apareixeran al teu mur de Facebook.
El compte de Twitter de DIXIT t'informa diàriament d'agendes, convocatòries, conferències o dies mundials vinculats al sector social, entre d'altres continguts del teu interès professional.
Ja tenim més de 6.000 seguidors.
El blog de DIXIT és un espai, on trobaràs informació d'interès, que publica una tipologia variada d'entrades sobre: recursos web, eines, serveis o publicacions, entre d'altres.
T'hi pots subscriure per rebre l'entrada de blog cada setmana al teu correu electrònic mitjançant aquest enllaç.
Des d'aquesta secció podeu accedir a informació d'actualitat i recursos relacionats amb les polítiques d'integració sociolaboral de persones amb discapacitat (física, psíquica i sensorial) i amb persones amb malaltia mental, així com l'atenció a les seves famílies.
També inclou informació d'associacions i entitats relacionades amb aquestes temàtiques.
Des d'aquesta secció podeu accedir a informació d'actualitat i recursos relacionats amb l'atenció a persones amb discapacitat (física, psíquica i sensorial), així com a les seves famílies i amb la intervenció especialitzada (atenció residencial, domiciliària...) i l'atenció a persones amb malaltia mental, així com les seves famílies.
L'abús sexual infantil és un maltractament que pateixen els nens i nenes en el seu àmbit familiar i de confiança, i que té fortes repercussions en totes les dinàmiques familiars.
En una època de pandèmia com l'actual, la Fundació Vicki Bernadet fa una doble lectura del confinament.
D'una banda, com que no se'ls va permetre sortir de casa, els infants que viuen l'abús sexual infantil en l'entorn de confiança van quedar protegits.
De l'altra, en canvi, el confinament va augmentar la vulnerabilitat d'aquells infants que pateixen l'abús a casa en obligar-los a viure amb la figura abusadora.
Aquest doble vessant del confinament i el paper fonamental la família en casos d'abús sexual infantil són els temes que es tractaran en la conferència que DIXIT Lleida emetrà en directe per internet el 27 d'octubre.
La xerrada, que porta per títol "L'abús sexual infantil: un assumpte de família", anirà a càrrec de Pilar Polo, psicòloga de la Fundació Vicki Bernadet.
Aquesta entitat treballa des de fa anys en l'assessorament i tractament personalitzat de persones afectades directament o indirecta per un cas d'abús sexual infantil.
De fet, la ponent va oferir una edició d'aquesta conferència fa temps, quan ningú es podia imaginar una pandèmia com l'actual.
Aquesta formació capacita els participants per a l'atenció i l'acompanyament individual dels infants i joves migrants sols.
El Departament de Treball, Afers Socials i Família reconeix com a Formació d'Interès en Serveis Socials (FISS) el curs d'expert universitari en Infants i Joves Migrants que Arriben Sols (MENA): Estratègies i Eines per a la Inclusió Social.
L'organitza la Fundació Pere Tarrés i la Facultat d'Educació Social i Treball Social de la Universitat Ramon Llull.
A l'octubre començarà una nova edició semirpesencial que acabarà al febrer del 2021.
Aquest curs s'adreça a professionals de l'atenció i acompanyament socioeducatiu d'infants i joves migrants en centres residencials d'acció educativa (CRAE).
Els capacita per elaborar propostes d'intervenció en l'atenció i acompanyament a aquests infants i joves (migrants), creant respostes adaptades a les noves necessitats educatives i socials de cada realitat particular i basades en criteris ètics i tècnics que donin resposta a la Convenció sobre els Drets de l'Infant per justícia i equitat.
Aquest postgrau té per objectiu formar professionals qualificats per a la detecció i intervenció de casos de violència familiar.
El Departament de Treball, Afers Socials i Família reconeix com a Formació d'Interès en Serveis Socials el Postgrau en Detecció i Intervenció de la Violència Familiar, un Enfocament Interdisciplinari, de l'Institut de Formació Contínua-IL3 de la Universitat de Barcelona.
Aquest novembre comença una nova edició en línia que s'estendrà fins al novembre del 2021.
Aquest postgrau, que es pot ampliar amb un segon any acadèmic per assolir un major grau d'especialització i la titulació de màster, s'adreça a professionals dels àmbits psicosocial, sanitari, educatiu i jurídic.
La formació ofereix una visió global del fenomen de la violència familiar (infància, parella, gent gran), així com eines i pautes per a una detecció, avaluació i intervenció eficaces.
Aquesta xerrada, dirigida als professionals d'afers socials i a les famílies, abordarà la sobreexposició a les pantalles en infants, des del punt de vista de la seva salut i els seus drets.
Cada vegada hi ha més estudis i veus de l ' àmbit mèdic, psicològic i educatiu que adverteixen dels riscos de la sobreexposició dels infants a les pantalles.
Tanmateix, hi ha molts infants d ' entre 0 i 3 anys que fan servir quotidianament pantalles com la televisió, els mòbils o les tauletes.
DIXIT Centre de Documentació de Serveis Socials prepara per al 8 d'octubre la conferència "De 0 a 3 pantalles, res!
L'ús de pantalles en infants de 0 a 3 anys", que anirà a càrrec d'Anna Ramis, pedagoga i professora associada de la Universitat Ramon Llull.
La xerrada es retransmetrà en directe per internet a través de la plataforma Zoom (és gratuïta però cal inscripció prèvia emplenant el següent formulari ).
Mitjançant un enfocament que s ' allunya del relativisme, la ponent plantejarà la problemàtica de la sobreexposició a les pantalles en infants, des del punt de vista de la seva salut i els seus drets, per ajudar els professionals d ' afers socials, i també pares i mares, a millorar algunes competències, trencar tòpics educatius falsos i presentar alternatives de lleure i aprenentatge a les pantalles.
Ramis t reballa amb la comunitat educativa (des de pares i mares fins a directius d ' escoles) i ha elaborat diverses idees i propostes per treballar la confiança entre docents i famílies com a base d ' un nou estil de relació entre la f amília i l'e scola.
Ha impulsat i col·laborat en programes com el Créixer en Família del Departament de Treball, Afers Socials i Famílies.
També ha col·laborat en diverses publicacions.
El 28 de setembre se celebrarà aquesta sessió que busca iniciatives per avançar cap a una societat més inclusiva.
El Pacte Nacional pels Drets de les Persones amb Discapacitat organitza una jornada virtual en què ciutadans i entitats podran fer aportacions per avançar cap a la plena inclusió de les persones amb discapacitat.
Se celebrarà el 28 de setembre i les inscripcions romandran obertes fins al 23 de setembre ( formulari d'inscripció ).
Aquest coneixement contribuirà al desenvolupament d'un pla d'acció estratègic que servirà per avançar en l'atenció transversal i integral de les persones amb discapacitat d'acord amb els principis de la Convenció de les Nacions Unides sobre els Drets de les Persones amb Discapacitat.
També permetrà fer un seguiment i avaluació d'aquesta contribució.
Durant la jornada, s'obrirà un debat entre totes les persones participants amb l'objectiu de compartir coneixement i amb l'ambició de visibilitzar l'esforç que s'està realitzant des dels diferents àmbits per avançar cap a la plena inclusió de les persones amb discapacitat i aconseguir una societat més inclusiva d'una manera integrada, activa, transparent i participativa.
A la jornada, que comptarà amb servei d'interpretació en llengua de signes catalana i subtitulació en directe, participaran el president de la Generalitat, Quim Torra; el conseller de Treball, Afers Socials i Famílies, Chakir el Homrani; i el president de COCARMI, Antonio Guillén.
El 21 de setembre se celebra el Dia Mundial de l'Alzheimer, data triada per l'Organització Mundial de la Salut i la Federació Internacional d'Alzheimer.
El propòsit d'aquesta commemoració és donar a conèixer la malaltia i sol·licitar el suport i la solidaritat de la població en general, d'institucions i d'organismes oficials, cap a les persones que pateixen Alzheimer i els seus familiars.
El Pacte Nacional pels Drets de les Persones amb Discapacitat va promoure aquesta jornada virtual participativa.
El Pacte Nacional pels Drets de les Persones amb Discapacitat va organitzar el 28 de setembre una jornada virtual en què ciutadans i entitats van poder fer aportacions per avançar cap a la plena inclusió de les persones amb discapacitat.
En properes fases, aquest coneixement contribuirà al desenvolupament d'un pla d'acció estratègic que servirà per avançar en l'atenció transversal i integral de les persones amb discapacitat d'acord amb els principis de la Convenció de les Nacions Unides sobre els Drets de les Persones amb Discapacitat.
També permetrà fer un seguiment i avaluació d'aquesta contribució.
Durant la jornada, es va obrir un debat entre totes les persones participants amb l'objectiu de compartir coneixement i amb l'ambició de visibilitzar l'esforç que s'està realitzant des dels diferents àmbits per avançar cap a la plena inclusió de les persones amb discapacitat i aconseguir una societat més inclusiva d'una manera integrada, activa, transparent i participativa.
La jornada, que va comptar amb servei d'interpretació en llengua de signes catalana i subtitulació en directe, va comptar amb la participació del president de la Generalitat, Quim Torra; el conseller de Treball, Afers Socials i Famílies, Chakir el Homrani; i el president de COCARMI, Antonio Guillén.
En relació amb la jornada, el Pacte Nacional pels Drets de les Persones amb Discapacitat ha obert una enquesta participativa per replantejar i concretar alguns aspectes de l'accessibilitat i de les mesures a tenir en compte per afavorir una societat més inclusiva.
L'enquesta està oberta al públic fins al 15 d'octubre.
El 7 d'octubre es commemora el Dia Internacional del Treball Digne, impulsat des del 2008 per la Confederació Sindical Internacional per reivindicar un nou model econòmic global sostenible, que generi creixement econòmic però amb retorn tangible en forma de drets de les persones.
La jornada està marcada enguany per la COVID-19 i els seus efectes devastadors en el mercat laboral.
Abans de la pandèmia, a Catalunya ja hi havia prop de 400.000 persones que, tot i tenir feina, no arribaven a final de mes.
La recerca de treball digne és ara encara més difícil.
Una ordre del Departament de Treball, Afers Socials i Famílies regula la qualificació i l'habilitació professional del personal auxiliar d'atenció a les persones en situació de dependència.
Aquesta normativa determina les titulacions adients per treballar en aquest camp professional i els mecanismes d'habilitació per a les persones que no disposin d'aquestes titulacions.
El Departament de Treball, Afers Socials i Famílies ha publicat l'Ordre TSF/216/2019 per la qual es regula la qualificació i l'habilitació professional del personal auxiliar d'atenció a les persones en situació de dependència, que determina els aspectes següents:
Per a més informació sobre les titulacions i certificacions vàlids i sobre els tràmits per sol·licitar l'habilitació professional, les persones interessades poden consultar la pàgina web auxiliarsdependencia.gencat.cat del Departament de Treball, Afers Socials i Famílies on s'ofereix informació detallada.
La COVID-19 ha posat de manifest que el món en què vivim és canviant i incert.
La xerrada s'emetrà en directe per internet, igual que la resta d'actes DIXIT que tindran lloc de setembre a desembre.
DIXIT Centre de Documentació de Serveis Socials ha programat per al 29 d'octubre la conferència "Aprendre de la incertesa: una visió des de la neurociència".
Aquesta sessió permetrà descobrir com, en un món canviant i incert –com ha tornat a posar de manifest la COVID-19–, el cervell aprèn de l'entorn per adaptar-se i anticipar-se als canvis i les incerteses a través de la por o de la curiositat proactiva.
L'acte anirà a càrrec de David Bueno, doctor en Biologia i professor i investigador de Genètica a la Universitat de Barcelona (UB) que ha centrat la seva trajectòria en la genètica del desenvolupament i la neurociència i la seva relació amb el comportament humà.
Durant la xerrada explicarà, amb un llenguatge clar i útil, de quina manera es poden utilitzar els canvis i les incerteses per millorar els aprenentatges, posant èmfasi en les aplicacions a l'educació i treball en centres d'infància i intervenció comunitària.
Aquesta sessió forma part de la programació de conferències DIXIT del segon semestre, algunes de les quals havien estat ajornades a causa de la crisi sanitària.
Totes les xerrades s'emetran en directe per internet a través de la plataforma Zoom (són gratuïtes però cal inscripció prèvia perquè l'aforament és limitat).
D'aquesta manera, hi podran assistir més persones i la seva seguretat estarà plenament garantida.
Selecció bibliogràfica que recull una tria de les publicacions més destacades que s'incorporen com a novetats als centres DIXIT per al setembre de 2020.
També inclou una selecció dels últims números de revista rebuts i els darrers dossiers temàtics elaborats.
Les monografies s'estructuren per àmbits temàtics i cada títol enllaça a la publicació completa, on trobareu tota la informació: dades bibliogràfiques, resum del contingut, enllaç a la fitxa del catàleg BEG i enllaç al text complet, si es troba disponible.
Les publicacions periòdiques es presenten per ordre alfabètic amb l'enllaç al sumari de la versió electrònica.
Autonomia personal i atenció a la dependència
Sempre han parlat per nosaltres
Família, infància i adolescència
8è Congrés Nacional de la Gent Gran: manifest.
El diagnòstic social en els serveis socials bàsics: fonaments teòrics, normatius i professionals d'una tasca clau
Joia: magazine de la salut mental (Núm.
Noticiari de fisioteràpia (Núm.
Famílies enllaçades (juliol 2020)
Recerca en l'àmbit dels serveis socials (juny 2020)
Aquesta xerrada en línia servirà per conèixer la importància dels serveis d'atenció de víctimes de la violència masclista i la seva evolució, també durant la pandèmia.
Els serveis d ' atenció i recuperació de les víctimes de la violència masclista no s ' ha n aturat a causa de la COVID-19, però sí que s ' han hagut d ' adaptar a les noves circumstàncies.
DIXIT Centre de Documentació de Serveis Socials ha programat per al 22 d ' octubre una conferència en línia centrada en aquests serveis i la seva evolució, especialment durant la pandèmia.
La xerrada " La transformació de la xarxa d ' atenció i recuperació integral de la violència masclista: creixement i COVID-19 " anirà a càrrec de Leonor Valencia, advocada especialitzada en violència masclista i directora del Servei d ' Intervenció Especialitzada Mataró-Maresme.
La ponent explicarà què s ' entén per " procés de recuperació de la violència masclista " i donarà a conèixer e ls diferents serveis que integren la Xarxa d ' atenció i recuperació integral per a les dones i els seus fills i filles víctimes de violència masclista a Catalunya, posant un especial èmfasi en els Serveis d ' Intervenció Especialitzada (SIE).
També abordarà l ' impacte que la pandèmia de la COVID-19 ha tingut a la Xarxa, les adaptacions que ha calgut fer per seguir oferint una atenció especialitzada i de qualitat, i què es pot incorporar d ' aquesta experiència al model d ' atenció que s' havi a desenvolupat fins ara.
DIXIT Vic Centre de Documentació de Serveis Socials va retransmetre el 6 d' octubre aquesta conferència, en la qual es va reflexionar sobre quin és l'imaginari que hi ha entorn les dones amb discapacitat, què s'està fent des de les entitats del sector i els moviments socials per garantir la igualtat de gènere, i quin ha estat i és el paper de les dones del col·lectiu en l'activisme feminista.
La xerrada estava pensada com un espai de trobada per compartir i repensar cap a on volen anar les dones amb discapacitat en el treball d'aquesta igualtat d'oportunitats.
És per això que s'hi van plantejar qüestions com les desigualtats de gènere dins la discapacitat, de què parlem quan ho fem de discriminació múltiple i quina és la relació d'aquest activisme amb els moviments feministes.
L'acte va anar a càrrec de Montserrat Garcia Blasco, formada en disseny accessible, inclusió social i gestió d'entitats, així com en diferents aspectes de la igualtat de gènere com l'urbanisme i l'economia feministes.
Autora de diverses publicacions sobre accessibilitat, drets humans, feminisme i disseny per la diversitat, Garcia és membre de les juntes directives de la Federació ECOM i de la Lliga Reumatològica Catalana, i està vinculada també a entitats en defensa de la mobilitat sostenible.
La xerrada analitzarà com el confinament ha protegit algunes víctimes dels seus agressors alhora que ha condemnat a d'altres a passar tot el confinament motivat per la COVID-19 amb la persona que abusa d'elles.
L ' abús sexual infantil és un maltractament que pateixen els nens i nenes en el seu àmbit familiar i de confiança, i que té fortes repercussions en totes les dinàmiques familiars.
En una època de pandèmia com l'actual, la Fundació Vicki Bernadet fa una doble lectura del confinament.
D'una banda, com que no se'ls va permetre sortir de casa, els infants que viuen l'abús sexual infantil en l'entorn de confiança van quedar protegits.
De l'al tra, en canvi, el confinament va augmenta r la vulnerabilitat d ' aquells infants que pateixe n l'abús a casa en obligar-los a viure amb la figura abusadora.
Aquest doble vessant del confinament i el paper fonamental la família en casos d'abús sexual infantil són els temes que es tractaran en la conferència que DIXIT Lleida emetrà en directe per internet el 27 d'octubre.
La xerrada, que porta per tí tol "L'abús sexual infantil: un assumpte de família", anirà a càrrec de Pilar Polo, psicòloga de la Fundació Vicki Bernadet.
Aquesta entitat treballa des de fa anys en l ' assessorament i tractament personalitzat de persones afectades directament o indirecta per un cas d ' abús sexual infantil.
De fet, la ponent va oferir una edició d' aquesta conferència fa temp s, quan ningú es podia imaginar una pandèmia com l'actual.
Dossiers de novetats bibliogràfiques corresponents a l'any 2018.
Es tracta d'una selecció que recull bimestralment les publicacions incorporades als centres DIXIT.
El recull s'estructura per àmbits temàtics (discapacitat i salut mental, gent gran, immigració o inclusió social) i la varietat de formats en què ha estat elaborat el posa a l'abast de totes les persones interessades.
El paper fonamental que fa la família en aquest els casos d'abús sexual infantil va centrar aquesta xerrada que es va celebrar a Barcelona i Tarragona.
L'abús sexual infantil és un maltractament que pateixen els nens i nenes en el seu àmbit familiar i de confiança i que té fortes repercussions en totes les dinàmiques familiars.
El paper fonamental que fa la família en aquest tipus de situacions és el tema de la conferència "L'abús sexual infantil: un assumpte de família", organitzada per DIXIT Centre de Documentació de Serveis Socials.
La conferència va anar a càrrec de Pilar Polo, psicòloga de la Fundació Vicki Bernadet.
Aquesta entitat treballa des de fa anys en l'assessorament i tractament personalitzat de persones afectades directament o indirecta per un cas d'abús sexual infantil.
Dates: 26 de gener de 2012 a Barcelona i 10 d'abril de 2015 a Tarragona
Al llarg del mes de setembre es realitzarà aquest cicle que constarà de cinc jornades al voltant del dret a la vida independent i a la inclusió en la comunitat, a la salut, a la informació, al treball i a gaudir d'un nivell de vida adequat i a protecció social.
Està prevista la presència de responsables del Departament a la presentació de cada una de les sessions.
El Departament de Treball, Afers Socials i Famílies i la Fundació Campus Arnau d'Escala organitzen el projecte "Drets i innovació en els serveis a les persones en temps de crisi.
Compartim aprenentatges i bones pràctiques en l'àmbit social i sanitari", una iniciativa per capitalitzar el coneixement i els aprenentatges obtinguts amb la utilització innovadora dels recursos i eines per part de les organitzacions.
En aquest sentit, durant el mes de juliol i agost, van fer una crida a les entitats que haguessin portat a terme alguna acció satisfactòria motivada per la situació d'emergència, per a la identificació d'experiències emergents positives generades arran de la crisi social i sanitària provocada per la COVID-19.
Durant el mes de setembre, i en el marc de l'activitat de DIXIT, es realitzarà un cicle de sessions virtuals articulades al voltant de la garantia dels drets, per conèixer i compartir les bones pràctiques identificades.
Aquesta activitat compta amb el suport de l'Obra Social "la Caixa".
El cicle constarà de cinc jornades al voltant del dret a la vida independent i a la inclusió en la comunitat, a la salut, a la informació, al treball i a gaudir d'un nivell de vida adequat i a protecció social.
Les sessions, a les quals us podeu inscriure emplenant el següent formulari, seran dinamitzades per persones expertes en l'àmbit que permetran conèixer experiències d'èxit relacionades amb cada un dels drets.
També es preveu publicar el recull de les pràctiques identificades amb l'objectiu de facilitar la seva implementació.
Durant la conferència "Esclerosi múltiple, la malaltia de les mil cares.
Entendre la malaltia i la seva relació amb els factors psicològics i socials", es van donar a conèixer el funcionament i les característiques de la malaltia, la simptomatologia i l'afectació física i psicològica associada.
També es va parlar de les relacions bidireccionals entre l'estrès, els factors psicològics i l'EM, i els tipus i les característiques de les teràpies psicològiques que poden millorar-ne la gestió i la qualitat de vida de les persones que la pateixen.
La ponència va anar a càrrec de Laia Briones, psicòloga, neurocientífica i professora a la Universitat de Vic - Universitat Central de Catalunya.
A Barcelona, també hi va participar la traductora i escriptora Maria Climent, qui va relatar la seva experiència com a afectada i els problemes no només físics, sinó també psicològics i socials amb què s'ha trobat.
Data: 16 de maig de 2019 a Vic i 30 de maig de 2019 a Barcelona